**PÁLYÁZAT**

**Országos Vízügyi Főigazgatóság**

**Vízrajzi Monitoring Osztály**

**vízrajzi referens munkakör betöltésére**

**A pályázat benyújtásának határideje: 2014. augusztus 31.**

Az Országos Vízügyi Főigazgatóság főigazgatója - a közalkalmazottak jogállásáról szóló 1992. évi XXXIII. törvény (Kjt.) 20/A. §-nak megfelelően - pályázatot hirdet az intézmény Vízrajzi Monitoring Osztályán **vízrajzi referens** munkakör betöltésére **határozatlan időre** történő közalkalmazotti kinevezéssel**.**

Foglalkoztatás jellege: **teljes munkaidő**

Munkavégzés helye: **1012 Budapest, Márvány u.1/D**. (esetenként vidéki utazás)

A munkakörbe tartozó feladatok:

* az ágazat vízrajzi munkájában, koordinálásában és felügyeletében, szervezésében és az ellenőrzésben való közvetlen részvétel,
* az Országos Műszaki Irányító Törzs (OMIT) hidrológusi feladatainak ellátása, mérés-koordináció, elemzések és tájékoztatók készítése,
* vízrajzi-hidrometriai fejlesztések tervezésében, koordinálásában és a megvalósítás ellenőrzésében részvétel,
* a vízrajzi adatforgalmi rend szerinti üzemeltetés, adatfeldolgozás felügyelete és segítése, a kapcsolódó informatikai rendszer fejlesztésében való szakmai közreműködés,
* határvízi hidrológiai együttműködés és adatcsere segítése,
* eseti vízrajzi, hidrológiai szakvélemények, elemzések készítése,
* részvétel az osztály éves feladattervének elkészítésében és végrehajtásában,
* adminisztrációval kapcsolatos feladatok ellátása,
* társ-osztályokkal való együttműködés,
* az osztály, a főosztály és a főigazgatóság egyéb feladataiban való részvétel, utasítás szerint.

Tevékenységét a Vízrajzi Monitoring Osztály osztályvezetőjének közvetlen alárendeltségében végzi.

Pályázati feltételek:

* felsőfokú építőmérnök vagy hidrológus végzettség,
* jó kommunikációs készség,
* csapatmunkára alkalmasság,
* magyar állampolgárság,
* büntetlen előélet,
* felhasználói szintű számítógépes ismeret: Windows, Word, Excel, Power Point

A pályázat elbírálásánál előnyt jelent:

* vízügyi szakmai gyakorlat,
* egyetemi vagy MSc végzettség,
* vízépítőmérnöki végzettség,
* vízrajzi, árvíz-hidrológiai tapasztalat,
* B-kategóriás vezetői engedély,
* középfokú nyelvvizsga.

A pályázat részeként benyújtandó iratok, igazolások:

* A pályázó szakmai életútját részletesen bemutató, fényképes szakmai önéletrajz és motivációs levél,
* A kinevezési feltételek fennállását igazoló okiratok másolata (iskolai végzettség, szakképzettség, nyelvismeret, erkölcsi bizonyítvány),
* A pályázó hozzájáruló nyilatkozata arról, hogy pályázati anyagát az eljárásban résztvevők megismerhetik.

Illetmény és juttatások:

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény az irányadó.

A pályázatok benyújtásának módja:

A pályázatot elektronikus úton [palankay.patricia@ovf.hu](mailto:palankay.patricia@ovf.hu) email címre, vagy levélben (1 példányban) az Országos Vízügyi Főigazgatóság Humánpolitikai Önálló Osztály - 1012 Budapest, Márvány u. 1/D. - címére kell eljuttatni az **O*VF vízrajzi referens*** jelige feltüntetésével.

A munkakör betölthetőségének időpontja:

a pályázat elbírálását követően azonnal betölthető, 3 hónap próbaidő kikötése mellett

A pályázat elbírálásának rendje:

Az előírt követelményeknek megfelelő, benyújtott önéletrajz és motivációs levél alapján az alkalmasnak ítélt pályázókkal történt elbeszélgetést követő munkáltatói döntés. Érvénytelen a hiányosan vagy késve benyújtott pályázat.

A pályázat elbírálásának határideje: **2014. szeptember 15.**

*A pályázati kiírással kapcsolatosan további információt nyújt:*

*Palánkay Patrícia osztályvezető a 06-1-225-4400/10-235 telefonszámon és*

*Márfai László osztályvezető a 06-1-225-4400/10271 telefonszámon és*

*Bolyán László főosztályvezető a 06-1-225-4400/10148 telefonszámon.*